**8,9,10 klasių pamokos kokybės tyrimas
 „MOKYMOSI KOMPETENCIJŲ POVEIKIS**

**matematikos ir lietuvių kalbos pamokose“**

**IŠVADOS**

**1 tema. Požiūris į mokyklą.**

Dauguma mokinių klasėje jaučiasi gerai.

Nenori eiti į mokyklą (ypač po atostogų) dauguma mokinių.

Mokiniai didžiuojasi savo mokykla, yra gerai sutaria su mokytojais (3,5).

**2 tema.** **Pasitikėjimas savimi, susijęs su mokymosi pasiekimais.**

Mokiniai savo žinias ir gebėjimus vertina savikritiškai, rezultatais nesidžiaugia, 8-9 klasių mokiniai pripažįsta, kad įdėjus daugiau pastangų, mokymosi rezultatai būtų geresni.

Mokiniai nepasitiki savo matematikos ir lietuvių kalbos mokymosi gebėjimais.

**3 tema. Motyvacija mokytis.**

Motyvacija mokytis šių dalykų nėra pakankamai skatinama.

Mokiniai ne visiškai supranta matematikos ir lietuvių kalbos ryšio su kitais mokomaisiais dalykais svarbą.

Šių disciplinų nesimoko daugiau nei reikia mokyklai (taip pat ir atlikdami namų užduotis.

4 tema. **Mokymosi kompetencijos.**

Savo mokymosi kompetencijas mokiniai vertina pakankamai gerai, ypač tuos gebėjimus, kurie susiję su IKT naudojimu.

Trūksta kompetencijų įsisavinant dalykų turinį, dauguma mokinių tik iš dalies moka paskirstyti namų darbų užduotis, dirbti susikaupus, žino, kokias technikas taikyti, norint gerai įsiminti mokomąją medžiagą, moka atsipalaiduoti esant įtampai, moka išskirti svarbiausius dalykus ir pan.

**5 tema. Bendradarbiavimo kompetencijos.**

Neišnaudotos bendradarbiavimo mokantis galimybės, nes tik dalis mokinių teigia, kad moka bendradarbiauti tarpusavyje – argumentuoti, diskutuoti, išklausyti kitų nuomonę.

Kartais trūksta gebėjimų įtikinamai argumentuoti, vadovauti grupei, padėti kitiems.

6 tema. **Darbo būdai.**

Dažniausiai namų darbai, užduotys yra atliekamos laiku ir neatidėliojant, užduočių atlikimo tempas tinkamas.

Namų darbų užduotys nėra per sunkios, jų nėra per daug.

7 tema. **Pasiekimų patikrinimas.**

Pasiekimų patikrinimai didelio streso nekelia.

Mokiniams patikrinimų pažymiai yra svarbūs.

Nepakankamos mokinių mokėjimo mokytis kompetencijos įtakoja prastus pasiekimus, pažangą, rezultatus.

 **REKOMENDACIJOS.**

1. Stiprinti mokinių mokymosi motyvaciją ir pasitikėjimą savimi **(Kaip?)**

Skatinti mokinių mokymosi motyvaciją taikant interaktyvią lentą, praktinės ir patyriminės veiklos metodus ugdymo procese, vedant pamokas netradicinėse aplinkose.

2. Pamokose taikyti įvairius mokymosi bendradarbiaujant metodus ir būdus **(Kokius?)**

 Ugdyti bendravimo ir bendradarbiavimo gebėjimus:

organizuoti darbą grupėse ir porose, mokyti vaikus vadovauti grupės darbui;

skirti praktinio pobūdžio užduotis, reikalaujančias tikslinio bendradarbiavimo su tėvais ir kt. bendruomenės nariais.

 3. Lavinti mokinių gebėjimus kritiškai mąstyti, analizuoti, vertinti, interpretuoti, argumentuoti ir pan. **(Kokie metodai taikomi?)**

Mokyti mokinius skaityti, analizuoti, interpretuoti ir suvokti tekstus, ugdyti gebėjimą atrinkti esminę informaciją (atrenkamasis ir dalinis skaitymas).

Direktoriaus pavaduotoja ugdymui Z.Pranevičienė